Louis Dunn

**Louis Gerhardus Dunn** (1908, Transvaalin siirtomaa, – 1979, San Andreas, Kalifornia, Yhdysvallat) oli insinööri, Jet Propulsion Laboratoryn johtaja vuosina 1947–1954 ja keskeisessä roolissa Yhdysvaltain varhaisessa rakettitekniikan sekä ohjusten kehityksessä.

## Ura
Dunn muutti Yhdysvaltoihin vuonna 1930. Hän suoritti California Institute of Technologyssa tekniikan kandidaattitutkinnon vuonna 1936, maisterintutkinnon konetekniikasta vuonna 1937 ja ilmailutekniikasta vuonna 1938 sekä tohtorintutkinnon vuonna 1940, minkä jälkeen hän liittyi Caltechin tiedekuntaan. Dunn sai Yhdysvaltain kansalaisuuden vuonna 1943.

Dunnista tuli Jet Propulsion Laboratoryn apulaisjohtaja vuonna 1945. Frank Malinan irtisanoutumisen jälkeen Dunn ylennettiin JPL:n virkaatekeväksi johtajaksi ja vuonna 1947 johtajaksi vastaten samalla Corporal- ja Sergeant-rakettiohjelmista. Vuosinaan JPL:ssä Dunn julkaisi useita dokumentteja ja artikkeleita liittyen rakettien propulsioon, voimalaitosten kehittämiseen ja laukaisutekniikkoihin. Hän irtisanoitui tehtävästään elokuussa 1954 ja ehdotti William Pickeringiä seuraajakseen, ja lopulta Pickering valittiin virkaan. Dunn otti vastuulleen Atlas-ohjusprojektin hiljattain perustetussa Ramo-Wooldridge Corporationissa. Hän sai American Rocket Societyn James H. Wyld -palkinnon vuonna 1956. Dunn työskenteli Ramo-Wooldridgessa vuoteen 1957 asti apulaisjohtajana, sitten johtajana, ennen kuin hänet ylennettiin yrityksen Space Technology Laboratories -yksikön toimitusjohtajaksi ja puheenjohtajaksi.

Hän irtisanoituin yrityksestä vuonna 1963 ja siirtyi Aerojet-General Engineering Corporationin johtotehtäviin. Atlas-ohjusten lisäksi Dunnilla oli keskeinen rooli Thor-, Titan- ja Minuteman-ohjusten kehittämisessä.

## Kuolema
Louis Dunn kuoli 70 vuotiaana vuonna 1979 Kalifornian San Andreasissa Parkinsonin tautiin liittyvään sairauteen.

## Julkaisut

* von Kármán, T., Dunn, L. G., & Charyk, J.*: A Discussion on the Modification of Standard Bombs to Improve Skip Bombing Technique*. 1944.
* Dunn, L. G: *The Drag of Streamlined Bodies*. 1944.
* Dunn, L. G.: *A Suggested Hydroduct Research and Development Program*. 1944.
* Dunn, L. G. & Mills, M. M.: *Investigation of Static Firing Techniques for the A4 Rocket Motor*. 1945.
* Dunn, L. G. & Mills, M. M.: *The Status and a Future Program for Research and Development of Solid Propellants*. 1945.
* Puckett, A. E. & Dunn, L. G.: *Study of a Ramjet Wind Tunnel for Investigation of Ramjet Supersonic Flow Problems*. 1945.
* Dunn, L. G.: *Problems in Liquid Rocket Propulsion*. 1946.
* Dunn, L. G. & Meeks, P. J.*: A Brief Resume of the Corporal E Program*. 1948.
* Dunn, L. G., Meeks, P. J., & Denison, F. G.: *Present Status of the Corporal E Development*. 1950.
* Dunn, L. G., Powell, W. B., & Seifert, H. S.: *Heat-Transfer Studies Relating to Rocket Power-Plant Development*. 1951.
* Dunn, L. G.: *Acuity Effect of Heavy Resistance Exercise on Visual Functions*. 1964.
lähde:

## Kuvia

Tiedosto:Visit of General Everett S. Hughes, Chief of Army Ordnance, to JPL wind tunnel ground breaking ceremony.jpg|Louis Dunn (eturivissä kolmas vasemmalta) JPL:n tuulitunnelin peruskiven muurausseremoniassa 14. tammikuuta 1947. Eturivi vasemmalta oikealle: Clark Millikan, Allen Puckett, Louis Dunn, Lee DuBridge, Everett S. Hughes, Theodore von Karman, Robert Millikan ja *tunnistamaton henkilö*.
Tiedosto:Corporal missile launch preparations 293-604.jpg|Louis Dunn (keskellä) tekemessä viime hetken säätöjä ennen laukaisua Corporal-ohjukselle New Mexicon White Sands Missile Rangessa 21. toukokuuta 1947.
Tiedosto:Secretary Pace with Others at White Sands Proving Ground, New Mexico.jpg|Vasemmalta oikealle: Yhdysvaltain maavoimaministeri Frank Pace, Louis Dunn, Manton Eddy ja J.S. Piech New Mexicon White Sands Proving Groundsissa 23. huhtikuuta 1952.
Tiedosto:Louis G. Dunn opening new building on the JPL campus.jpg|Dunn (keskellä) JPL:n kampuksen rakennuksen avajaisseremoniassa vuonna 1954. Hänen oikealla puolellaan on William Pickering, JPL:n seuraava johtaja.


## Lähteet

## Aiheesta muualla

* Nazis, magic and McCarthyism: the dark history of early American space exploration
* Dunn, Louis G.